EL Επίσημη Εφημερίδα της Ευρωπαϊκής Ένωσης C 137/27

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Αγγελία σχετικά με την αίτηση έκδοσης αποκλειστικής άδειας αναζήτησης συμβατικών υγρών ή αέριων υδρογονανθράκων, αποκαλούμενης «Permis de Parentis Maritime Sud»)

(Κείμενο που παρουσιάζει ενδιαφέρον για τον ΕΟΧ)

(2015/C 137/04)

Με την από 30 Ιουνίου 2014 αίτησή τους, οι εταιρείες Red Rio Petroleum Ltd. (No. 69, 9 Albert Embankment, London SE1 7HD, Ηνωμένο Βασίλειο) και Saturn Petroleum Ltd. (TM Services (UK) Ltd., 5 Charterhouse Sq, London EC1M 6PX, Ηνωμένο Βασίλειο) ζήτησαν από κοινού να τους χορηγηθεί αποκλειστική άδεια πενταετούς διάρκειας για την αναζήτηση συμβατικών υγρών ή αέριων υδρογονανθράκων, αποκαλούμενη άδεια «Parentis Maritime Sud», η οποία καλύπτει εδάφη των διοικητικών διαμερισμάτων Landes και Pyrénées-Atlantiques.

Η έκταση που καλύπτει η εν λόγω άδεια οριοθετείται από ευθύγραμμα τμήματα που ενώνουν τα κατωτέρω οριζόμενα σημεία:

Σημείο Ως προς τον μεσημβρινό του Greenwich RGF93 Α Τομή του παραλλήλου 44°06′00″ με τη διαχωριστική γραμμή των αποκλειστικών οικονομικών ζωνών της Γαλλίας και της Ισπανίας Β Τομή του παραλλήλου 44°06′00″ με τη γαλλική ακτογραμμή του Ατλαντικού C Σημείο τομής της γαλλικής ακτογραμμής του Ατλαντικού με τη μεθόριο Ισπανίας-Γαλλίας

Η ούτως οριοθετούμενη έκταση καλύπτει επιφάνεια περίπου 3 587 km2.

Υποβολή αιτήσεων και κριτήρια εκχώρησης των δικαιωμάτων

Οι υποβάλλοντες την αίτηση για την άδεια «Parentis Maritime Sud» και τις ανταγωνιστικές αιτήσεις οφείλουν να αποδείξουν ότι πληρούν τις απαραίτητες προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648, της 2ας Ιουνίου 2006, περί εξορυκτικών δικαιωμάτων και δικαιωμάτων υπόγειας αποθήκευσης, όπως τροποποιήθηκε (Επίσημη Εφημερίδα της Γαλλικής Δημοκρατίας, της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374, της 30ής Δεκεμβρίου 1994, σ. 11, και καθορίστηκε με το διάταγμα αριθ. 2006-648, της 2ας Ιουνίου 2006, περί εξορυκτικών δικαιωμάτων και δικαιωμάτων υπόγειας αποθήκευσης, όπως τροποποιήθηκε (Επίσημη Εφημερίδα της Γαλλικής Δημοκρατίας, της 3ης Ιουνίου 2006).

Οι ανταγωνιστικές αιτήσεις υποβάλλονται στο Υπουργείο Οικολογίας, Αειφόρου Ανάπτυξης και Ενέργειας στην κατωτέρω διεύθυνση. Οι αποφάσεις σχετικά με την αίτηση Parentis Maritime Sud και τις ανταγωνιστικές αιτήσεις θα ληφθούν έως τις 16 Αυγούστου 2016 το αργότερο.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα L.161-1 και L.161-2 του μεταλλευτικού κώδικα και στο διάταγμα αριθ. 2006-649, της 2ας Ιουνίου 2006, όπως τροποποιήθηκε, περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας, της 3ης Ιουνίου 2006).

Συμπληρωματικές πληροφορίες παρέχονται από το Υπουργείο Οικολογίας, Αειφόρου ανάπτυξης και Ενέργειας: ministère de l’écologie, du développement durable et de l’énergie, Bureau exploration et production des hydrocarbures (Tour Séquoia, 1, place Carpeaux, 92800 Puteaux, France, τηλ. +33 140819527).

Οι προαναφερόμενες κανονιστικές διατάξεις διατίθενται στον δικτυακό τόπο Légifrance: http://www.legifrance.gouv.fr

(1) ΕΕ L 164 της 30.6.1994, σ. 3.